
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 234
                                                            din 31 octombrie 2023
privind modificarea anexei la Hotărârea Consiliului Local Sighișoara nr. 199/31.08.2023

Consiliul Local al Municipiului Sighişoara, întrunit în ședință ordinară,              

Luând act de proiectul de hotărâre, înregistrat cu nr. 33.881/13.10.2023 şi la Consiliul Local Sighișoara cu nr. 34.470/18.10.2023, de referatul de aprobare, înregistrat cu nr. 33.885/13.10.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere că, în exercitarea atribuțiilor conferite de art. 129 alin. (2), lit. ,,cˮ din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara; 

Ținând cont de Hotărârea Consiliului Local Sighișoara nr. 199/31.08.2023, prin care a fost aprobată intabularea dreptului de proprietate privată a Municipiului Sighișoara asupra unor imobile – terenuri;

Văzând că, imobilul – teren care face obiectul Hotărârii Consiliului Local Sighișoara mai sus amintită, indicat la poziția nr. 3 din anexa acestei hotărâri este situat în municipiul Sighișoara, înscris pe proprietar - Statul Român, având categoria de folosință a terenului ,,altele”, potrivit înscrierilor din C.F.; 

Având în vedere faptul că, stăpânirea faptică asupra bunului de natură teren s-a realizat de către Municipiul Sighișoara, iar în virtutea acestei stăpâniri faptice a realizat acte de administrare cu privire la acest bun;

Văzând Nota de Serviciu cu nr. 32.125/IV/1/05.10.2023, prin care Biroul Impozite și Taxe justifică lipsa eliberării certificatului de atestare fiscală aferent imobilului de la poziția nr. 3 din anexa Hotărârii Consiliului Local Sighișoara mai sus menționată, pe motivul că, atât în Legea nr. 227/2015 privind Codul Fiscal, cu modificările și completările ulterioare, cât și în Ordinul nr. 600/2023 pentru aprobarea Regulamenului de recepție și înscriere în evidențele de cadastru și carte funciară, nu se regăsește categoria de folosință a terenului ,,altele”, fapt ce duce la imposibilitatea înregistrării în evidențele fiscale ale Municipiului Sighișoara;

Având în vedere prevederile Ordinului nr. 600/2023 al Directorului General al Agenţiei Naţionale de Cadastru şi Publicitate Imobiliară pentru aprobarea Regulamentului de recepţie şi înscriere în evidenţele de cadastru şi carte funciară, cu precădere cele ale art. 285 din acesta;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 33.883/13.10.2023, prin care se propune modificarea anexei la Hotărârea Consiliului Local Sighișoara nr. 199/31.08.2023;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

     H O T Ă R Ă Ş T E:
Art. 1. (1) Se aprobă modificarea Anexei la Hotărârea Consiliului Local Sighișoara nr. 199/31.08.2023 privind intabularea dreptului de proprietate privată a Municipiului Sighișoara asupra unor imobile – terenuri, în sensul eliminării poziției nr. 3 din aceasta cu privire la imobilul – teren intravilan, având categoria de folosință ,,altele”, în suprafață de 540 mp. situat în Sighișoara, jud. Mureș, înscris în C.F. nr. 54726 (C.F. vechi: 850), sub nr. top. 971. 
(2) Celelalte prevederi ale Hotărârii Consiliului Local Sighișoara nr. 199/31.08.2023 privind intabularea dreptului de proprietate privată a Municipiului Sighișoara asupra unor imobile – terenuri, își păstrează valabilitatea.

Art. 2. Cu data adoptării prezentei hotărâri, orice alte dispoziții contrare, se abrogă.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Public Cadastru, Topometrie și Administrare Terenuri Agricole și Forestiere, Biroul Buget, Contabilitate, Salarizare – Direcția Economică și Biroul Taxe și Impozite – Direcția Economică din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro        

PREŞEDINTE DE ŞEDINŢĂ,

  

      Moiseș Florian Dan            
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  1 ex. Serviciul Evidența Patrimoniului și Fond Locativ; 

  2 ex. Compartimentul Evidență și Administrare Terenuri;

  1 ex. Biroul Juridic;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  2 ex. Biroul Public Cadastru, Topometrie și Administrare Terenuri Agricole și Forestiere.  

15 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 234/31.10.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


